
ΤΕΥΧΟΣ ΔΕΥΤΕΡΟ 


Αρ 


. Φύλλου 1188 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των όρων και των προϋποθέσεων 
για τη χορήγηση προπτυχιακών υποτροφιών για 
το ακαδ. έτος 2016-2017 από το Ίδρυμα Κρατι¬ 
κών Υποτροφιών στην Ελλάδα στο πλαίσιο της 
πράξης με τίτλο «ΠΡΟΓΡΑΜΜΑ ΟΙΚΟΝΟΜΙΚΗΣ 
ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ΤΡΙΩΝ ΠΟΥ 
ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ» 
του Επιχειρησιακού Προγράμματος «Ανάπτυξη 
Ανθρώπινου Δυναμικού, Εκπαίδευση και Διά Βίου 
Μάθηση», που συγχρηματοδοτείται από το Ευρω¬ 
παϊκό Κοινωνικό Ταμείο (Ε.Κ.Τ.). 

2 Ορισμός Αναθέτουσας Αρχής, Προϊσταμένης 
Αρχής και Διευθύνουσας Υπηρεσίας για το 
έργο: «Συντήρηση- Βελτίωση των παράπλευ¬ 
ρων τοπικών οδών Περιφέρειας Πελοποννή- 
σου: ί. Α.Κ. ΣΟΛΟΜΟΥ - ΔΙΟΔΙΑ ΣΠΑΘΟΒΟΥΝΙ- 
ΟΥ (Χ.Θ. 4+000- Χ.Θ. 15+000) (Γ.Ε.4Υ) Μ. ΔΙΟΔΙΑ 
ΣΠΑΘΟΒΟΥΝΙΟΥ-ΑΓ. ΒΑΣΙΛΕΙΟΣ (Χ.Θ.15+000 - 
Χ.Θ.19+000) (Γ.Ε. 5Υ) ίίί. Α.Κ. ΣΤΕΡΝΑΣ- ΣΗΡΑΓ¬ 
ΓΑ ΑΡΤΕΜΗΣΙΟΥ (Χ.Θ. 40+000- Χ.Θ. 53+500) 
(Γ.Ε. 9Υ) ίν. ΣΗΡΑΓΓΑ ΑΡΤΕΜΙΣΙΟΥ - ΔΙΟΔΙΑ 
ΝΕΣΤΑΝΗΣ (Χ.Θ. 56+000- Χ.Θ. 63+000) (Γ.Ε. 
12Υ) ν. ΔΙΟΔΙΑ ΝΕΣΤΑΝΗΣ - Α.Κ. ΝΕΣΤΑΝΗΣ 
(Χ.Θ. 63+000 - Χ.Θ. 65+000) (Γ.Ε. 13Υ) νί. Α.Κ. 
ΝΕΣΤΑΝΗΣ- Α.Κ. ΒΟΡΕΙΑΣ ΕΙΣΟΔΟΥ ΤΡΙΠΟΛΗΣ 
(Χ.Θ. 65+000- Χ.Θ. 75+040) (Γ.Ε. 14Υ) νίί. ΝΟΤΙΑ 
ΕΙΣΟΔΟΣ ΤΡΙΠΟΛΗΣ - ΕΞΟΔΟΣ ΣΗΡΑΓΓΑΣ ΚΑ- 
ΛΟΓΕΡΙΚΟΥ(Χ.Θ. 7+631-Χ.Θ. 11+448) (Γ.Ε. 17Ν) 
νίϋ. ΕΞΟΔΟΣ ΣΗΡΑΓΓΑΣ ΚΑΛΟΓΕΡΙΚΟΥ - ΑΘΗ¬ 
ΝΑΙΟ (Χ.Θ. 11 +448,82- Χ.Θ. 21 +356,80) (Γ.Ε. 18Ν) 
ίχ. ΗΜΙΚΟΜΒΟΣ ΜΕΓΑΛΟΠΟΛΗΣ (Γ.Ε. 22Ν-24Ν) 
χ. ΛΕΥΚΤΡΟ - Α.Κ. ΠΑΡΑΔΕΙΣΙΑ (Χ.Θ. 0+692- Χ.Θ. 
7+018) (Γ.Ε. 24Ν-25Ν)». 


ΑΠΟΦΑΣΕΙΣ 

Αριθμ. 54397/Ζ1 (1) 

Καθορισμός των όρων και των προϋποθέσεων 
για τη χορήγηση προπτυχιακών υποτροφιών για 
το ακαδ. έτος 2016-2017 από το Ίδρυμα Κρατι¬ 
κών Υποτροφιών στην Ελλάδα στο πλαίσιο της 
πράξης με τίτλο "ΠΡΟΓΡΑΜΜΑ ΟΙΚΟΝΟΜΙΚΗΣ 
ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ΤΡΙΩΝ ΠΟΥ 
ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ" 
του Επιχειρησιακού Προγράμματος "Ανάπτυξη 
Ανθρώπινου Δυναμικού, Εκπαίδευση και Διά Βίου 
Μάθηση", που συγχρηματοδοτείται από το Ευρω¬ 
παϊκό Κοινωνικό Ταμείο (Ε.Κ.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του α.ν. 1825/1951 (Α' 150) «Περί συστάσεωςτου 
Ιδρύματος Κρατικών Υποτροφιών» όπως ισχύει, 
β. του ν. 2158/1993 (Α' 109) «Εκσυγχρονισμός του 
Ιδρύματος Κρατικών Υποτροφιών (Ι.Κ.Υ.) και άλλες δια¬ 
τάξεις», όπως ισχύει, 

γ. της παραγράφου 1 του άρθρου 31 του ν. 4386/2016 
«Ρυθμίσεις για την Έρευνα και άλλες διατάξεις» (Α' 83), 
δ. της παρ. ότου άρθρου 59 του ν. 3966/2011 (Α' 118) 
«Θεσμικό πλαίσιο των Πρότυπων Πειραματικών Σχολεί¬ 
ων ... και λοιπές διατάξεις», όπως ισχύει, 
ε. του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98), 
στ. της παρ. θ του άρθρου 23 του ν. 4270/2014 (Α' 
143) «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011 /85/ΕΕ) - δημόσιο λογι¬ 
στικό και άλλες διατάξεις», όπως ισχύει, 

ζ. της παρ. 4 του άρθρου 28 του ν. 4314/2014 (Α' 265) 
«Α. Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων... και άλλες διατάξεις», 
η. του π.δ. 321/1999 (Α' 306) «Οργανισμός του Ιδρύ¬ 
ματος Κρατικών Υποτροφιών», 
θ.των π.δ. 70/2015 (ΑΊ14) και 123/2016 (Α' 208) περί 
ανασύστασης και μετονομασίας Υπουργείων, 
ι. του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 
ια. του π.δ. 80/2016 (Α' 145) «Ανάληψη υποχρεώσεων 
από τους διατάκτες», όπως ισχύει, 
ιβ. του π.δ. 116/2014 (ΦΕΚ 185/Α/03.09.2014) «Οργα¬ 
νισμός του Υπουργείου Ανάπτυξης και Ανταγωνιστικό¬ 
τητας», 

ιγ. της αριθμ. Υ197/2016 (Β' 3722) απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση», όπως ισχύει, 

ιδ. της υπ' αριθμ. Υ2/22.09.2015 απόφασης του Πρω¬ 
θυπουργού «Σύσταση Θέσεων Αναπληρωτών Υπουργών 
και Υφυπουργών» (Β' 2076). 

ιε. της υπ’ αριθμ. 50317/Ζ1/24.3.2016 (ΦΕΚ. 184 
τ. Υ.Ο.Δ.Δ.) απόφασης της Αναπληρώτριας Υπουργού 
Παιδείας, Έρευνας και Θρησκευμάτων «Συγκρότηση 
του Διοικητικού Συμβουλίου του Ιδρύματος Κρατικών 
Υποτροφιών (Ι.Κ.Υ.)». 

2. Την Πρόσκληση της Ειδικής Υπηρεσίας Διαχείρι¬ 
σης του Ε.Π. «Ανάπτυξη Ανθρώπινου Δυναμικού, Εκ¬ 
παίδευση και Διά Βίου Μάθηση» του Υπουργείου Οι¬ 
κονομίας και Ανάπτυξης με αρ. πρωτ. 14765/3-11-2016 
(ΑΔΑ:ΨΞΑ465307-ΚΝΦ, Κωδικός Πρόσκλησης: ΕΔΒΜ 32 
Α/Α ΟΠΣ 1827) για υποβολή προτάσεων στο πλαίσιο της 
πράξης «ΠΡΟΓΡΑΜΜΑ ΟΙΚΟΝΟΜΙΚΗΣ ΕΝΙΣΧΥΣΗΣ ΕΠΙ¬ 
ΜΕΛΩΝ ΦΟΙΤΗΤΩΝ/ΤΡΙΩΝ ΠΟΥ ΑΝΗΚΟΥΝ ΣΕ ΕΥΠΑΘΕΙΣ 
ΚΟΙΝΩΝΙΚΕΣ ΟΜΑΔΕΣ», όπως τροποποιήθηκε και ισχύει. 

3. Το απόσπασμα πρακτικού της Συν. 7η /16-2-2017 
του Διοικητικού Συμβουλίου του Ι.Κ.Υ. «Σχέδιο Κοινής 
υπουργικής απόφασης, με θέμα: "Καθορισμός των όρων 
και των προϋποθέσεων για την χορήγηση προπτυχιακών 
υποτροφιών του Ιδρύματος Κρατικών Υποτροφιών στην 
Ελλάδα" στο πλαίσιο της πράξης με τίτλο "ΠΡΟΓΡΑΜΜΑ 
ΟΙΚΟΝΟΜΙΚΗΣ ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ΤΡΙ- 
ΩΝ ΠΟΥ ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ" 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Διά Βίου Μάθηση», 
που συγχρηματοδοτείται από το Ευρωπαϊκό Κοινωνικό 
Ταμείο (Ε.Κ.Τ.)». 

4. Την Α.Π. 3716/13-2-2017 (ΑΔΑ: Ω02Κ465ΧΙ8-ΞΒΟ) 
Απόφαση της Ειδικής Υπηρεσίας Διαχείρισης του Ε.Π. 
«Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση» του Υπουργείου Οικονομίας και Ανάπτυ¬ 
ξης με θέμα «Ένταξη της πράξης "ΠΡΟΓΡΑΜΜΑ ΟΙΚΟ¬ 
ΝΟΜΙΚΗΣ ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ΤΡΙΩΝ 
ΠΟΥ ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ" 
με Κωδικό ΟΠΣ 5003101 στο Επιχειρησιακό Πρόγραμμα 
"Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση" του ΕΣΠΑ 2014-2020». 

5. Το γεγονός ότι από τις διατάξεις της παρούσας 
απόφασης προϋπολογίζεται συνολική δαπάνη για το 


έτος 2017 ύψους 12.803.681,00 € η οποία θα βαρύνει 
το Πρόγραμμα Δημοσίων Επενδύσεων (ΠΔΕ έργο με κω¬ 
δικό 2017ΣΕ 34510002) του προϋπολογισμού του Ι.Κ.Υ. 
και συγχρηματοδοτείται από το Ευρωπαϊκό Κοινωνικό 
Ταμείο (ΕΚΤ). 

6. Την αριθμ. πρωτ. 53991 /Β1 /Φ.7/29Ί/28-03-2017 ει¬ 
σήγηση της ΓΔΟΥ του ΥΠΠΕΘ. 

7. Την ανάγκη καθορισμού των όρων και της διαδικα¬ 
σίας της χορήγησης των υποτροφιών, αποφασίζουμε: 

Καθορίζουμε τους όρους και τη διαδικασία επιλογής 
για τη χορήγηση προπτυχιακών υποτροφιών για το ακαδ. 
έτος 2016-2017 από το Ίδρυμα Κρατικών Υποτροφιών 
στο πλαίσιο της πράξης με τίτλο «ΠΡΟΓΡΑΜΜΑ ΟΙΚΟ¬ 
ΝΟΜΙΚΗΣ ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ΤΡΙΩΝ 
ΠΟΥ ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ» 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Διά Βίου Μάθηση», 
που συγχρηματοδοτείται από το Ευρωπαϊκό Κοινωνικό 
Ταμείο (ΕΚΤ) ως ακολούθως: 

ΚΕΦΑΛΑΙΟ Α': 

Το «Πρόγραμμα οικονομικής ενίσχυσης επιμελών φοι- 
τητών/τριών που ανήκουν σε Ευπαθείς Κοινωνικές Ομά¬ 
δες» εντάσσεται και χρηματοδοτείται από το Επιχειρη¬ 
σιακό Πρόγραμμα «Ανάπτυξη Ανθρώπινου Δυναμικού, 
Εκπαίδευση και Διά Βίου Μάθηση», Άξονες Προτεραιό¬ 
τητας 6, 8, 9, με συγχρηματοδότηση του Ευρωπαϊκού 
Κοινωνικού Ταμείου. 

Σύμφωνα μετά ανωτέρω, το Ι.Κ.Υ. προκηρύσσει για το 
ακαδημαϊκό έτος 2016-2017 κατ’ ελάχιστον 3.685 υπο¬ 
τροφίες για όλα τα Τμήματα/Σχολές των ΑΕ.Ι. της χώρας. 

Σκοπός του προγράμματος είναι η ενίσχυση και υπο¬ 
στήριξη της έγκαιρης ολοκλήρωσης των σπουδών φοι- 
τητών/τριών που διαθέτουν χαμηλά εισοδήματα, καθώς 
και η διασφάλιση της ισότιμης συμμετοχής στην Τριτο¬ 
βάθμια Εκπαίδευση των ΑΜΕΑ και των ατόμων που ανή¬ 
κουν σε Ευπαθείς Κοινωνικές Ομάδες. Το «Πρόγραμμα 
οικονομικής ενίσχυσης επιμελών φοιτητών/τριών που 
ανήκουν σε Ευπαθείς Κοινωνικές Ομάδες» αποτελεί τον 
πρώτο κύκλο δράσης οικονομικής ενίσχυσης σε φοιτη- 
τές/τριες. 

ΚΕΦΑΛΑΙΟ Β': 

ΟΡΟΙ ΚΑΙ ΠΡΟΫΠΟΘΕΣΕΙΣ 

Δικαίωμα υποβολής αίτησης για χορήγηση υποτρο¬ 
φίας έχουν οι φοιτητές και οι φοιτήτριες προπτυχιακού 
κύκλου σπουδών που φοιτούν σε ημεδαπά Ανώτατα 
Εκπαιδευτικά Ιδρύματα (Πανεπιστήμια καιΤΕΙ) που πλη¬ 
ρούν τις παρακάτω προϋποθέσεις: 

1. Όσοι διαμένουν μόνιμα στην Ελλάδα και είναι Έλ¬ 
ληνες πολίτες με ελληνική υπηκοότητα, ή πολίτες των 
λοιπών κρατών-μελών της Ε.Ε., ή πολίτες άλλων κρατών 
νομίμως διαμένοντες στην Ελλάδα. Επιπλέον, δικαίωμα 
υποβολής αίτησης για χορήγηση υποτροφίας έχουν οι 
κάτοχοι (αριθμού αίτησης) κάρτας ασύλου (πρόσφυγες). 

2. Φοιτούν στα Ανώτατα Εκπαιδευτικά Ιδρύματα της 
Ελλάδας (Πανεπιστήμια καιΤΕΙ), Εκκλησιαστικές Ακαδη- 
μίες και Σχολές Καλών Τεχνών. 




Τεύχος ΒΊ 188/04.04.2017 

Εξαιρούνται όσοι φοιτούν σε Στρατιωτικές και Αστυνο¬ 
μικές Σχολές καθώς και στις Σχολές της Ακαδημίας του 
Εμπορικού Ναυτικού και της Πυροσβεστικής. 

3. Κατέχουν Αριθμό Φορολογικού Μητρώου (ΑΦΜ) 
της ημεδαπής. 

4. Δεν λαμβάνουν, καθόλη τη διάρκεια της εν λόγω 
υποτροφίας (1 /10/2016 έως 30/6/2017), υποτροφία του 
Ι.Κ.Υ. ή άλλου δημόσιου ή ιδιωτικού φορέα για οποια¬ 
δήποτε αιτία. 

5. Δεν είναι πτυχιούχοι άλλου ελληνικού Πανεπιστημί¬ 
ου ήΤΕΙ ή αναγνωρισμένου Πανεπιστημίου ήΤΕΙ άλλης 
χώρας. 

Για τους/τις πρωτοετείς φοιτητές/τριες: να είναι επι- 
τυχόντες/ούσες στις Πανελλαδικές Εξετάσεις του 2016 
και στις Εισιτή ριες Εξετάσεις των Σχολών Καλών Τεχνών 
του 2016 (συμπεριλαμβανομένων όσων έκαναν χρήση 
του δικαιώματος πρόσβασης - εισαγωγή στο 10% των 
θέσεων εισακτέων κάθε Τμήματος, Σχολής ή Εισαγωγι¬ 
κής Κατεύθυνσης χωρίς νέα εξέταση, με βάση τη βαθμο¬ 
λογία της τελευταίας εξέτασής τους στα πανελλαδικώς 
εξεταζόμενα μαθήματα, ειδικά μαθήματα και πρακτικές 
δοκιμασίες για την πρόσβαση στην τριτοβάθμια εκπαί¬ 
δευση), και να έχουν εγγράφει στο Τμήμα/Σχολή εισα¬ 
γωγής τους για το ακαδ. έτος 2016-2017. 

6. Για τους/τις φοιτητές/τριες που φοιτούν σε άλλα έτη 
εκτός του πρώτου έτους σπουδών: 

α) να μην έχουν υπερβεί το προβλεπόμενο από τον 
Κανονισμό Σπουδών χρονικό όριο των εξαμήνων φοί¬ 
τησης που απαιτείται για τη λήψη του πτυχίου τους και 

β) να έχουν εξεταστεί επιτυχώς στο 60%των μαθημά¬ 
των του προηγούμενου έτους σπουδών τους, δηλ. του 
ακαδ. έτους 2015-16. 

7. Δεν έχουν λάβει μετεγγραφή. 

8. Δεν διαμένουν σε φοιτητική εστία ή δεν τους πα¬ 
ρέχεται στέγαση από τη Σχολή τους για το ακαδ. έτος 
2016-17. 

9. Το κατά κεφαλήν εισόδημα, τόσο των αιτούντων 
-εφόσον διαθέτουν δικό τους εισόδημα - όσο και των 
γονέων ή κηδεμόνων τους ή του/της συζύγου ή του/των 
τρίτου/των φυσικού/ών προσώπου/ων, στους οποίους 
έχει ανατεθεί με δικαστική απόφαση η επιμέλεια του 
αιτούντος, να μην υπερβαίνει το ποσό των επτά χιλιάδων 
και πεντακοσίων (7.500) Ευρώ για το φορολογικό έτος 
2015. Η έννοια του κατά κεφαλήν εισοδήματος προσ¬ 
διορίζεται κατωτέρω στο Κεφάλαιο Γ. «Α'. Οικονομικά 
Κριτήρια». 

10. Ειδικά για τους άνδρες: να μην υπηρετούν τη στρα¬ 
τιωτική θητεία τους, καθόλη τη διάρκεια της υποτροφίας. 

11. Δεν έχουν δικαίωμα υποβολής αίτησης για χορή¬ 
γηση υποτροφίας: 

α. Φοιτητές/τριες που περάτωσαν το τελευταίο έτος 
σπουδών. 

β. Φοιτητές/τριες που έχουν εισαχθεί στα ΑΕΙ σε ειδικό 
αριθμό θέσεων και σε ποσοστό επιπλέον του αριθμού 
εισακτέων, βάσει ειδικών διατάξεων και συγκεκριμένα: 

I. Τέκνα των Ελλήνων Εξωτερικού. 

II. Αλλοδαποί-Αλλογενείς. 

III. Υπότροφοι (Αλλοδαποί - Αλλογενείς και Ομογενείς), 
όπως οι κατηγορίες αυτές εξειδικεύονται στην υπ' αριθμ. 


Φ.151 /20049/Β6/2007 (ΦΕΚ 272 Β') υπουργική απόφαση, 
όπως τροποποιήθηκε και ισχύει, 

γ. Αθλητές που εισήχθησαν στην τριτοβάθμια εκπαί¬ 
δευση σύμφωνα με το άρθρο 34 του ν. 2725/1999, όπως 
τροποποιήθηκε και ισχύει. 

ΚΕΦΑΛΑΙΟ Γ 

ΚΡΙΤΗΡΙΑ ΜΟΡΙΟΔΟΤΗΣΗΣ 

Α’. Οικονομικά κριτήρια: 

Η μοριοδότηση για τα οικονομικά κριτήρια έχει ως 
εξής: 

Α.1. Λαμβάνουν 60 μόρια, οι φοιτητές που το κατά κε¬ 
φαλήν εισόδημά τους για το φορολογικό έτος 2015 δεν 
υπερβαίνει το ποσό των 2.500 ευρώ. 

Α.2. Λαμβάνουν 40 μόρια, οι φοιτητές που το κατά κε¬ 
φαλήν εισόδημά τους για το φορολογικό έτος 2015 δεν 
υπερβαίνει το ποσό των 5.000 ευρώ. 

Α.3. Λαμβάνουν 20 μόρια, οι φοιτητές που το κατά κε¬ 
φαλήν εισόδημά τους για το φορολογικό έτος 2015 δεν 
υπερβαίνει το ποσό των 7.500 ευρώ. 

Ορισμοί 

■ Ως ετήσιο οικογενειακό εισόδημα νοείται το εισό¬ 
δημα επιβολής εισφοράς του φορολογικού έτους 2015 
του ίδιου του φοιτητή, των γονέων ή κηδεμόνων του ή 
τρίτων φυσικών προσώπων ή της δικής του οικογένειας 
σε περίπτωση που είναι έγγαμος. Στην περίπτωση που 
οι γονείς του αιτούντος είναι διαζευγμένοι, για τον υπο¬ 
λογισμό του οικογενειακού εισοδήματος υπολογίζεται 
το εισόδημα -όπως προσδιορίστηκε ανωτέρω- και των 
δύο γονέων, εκτός από την περίπτωση φοιτητή/τριας η 
επιμέλεια του/της οποίου/ας έχει ανατεθεί με δικαστική 
απόφαση στον ένα γονέα ή σε τρίτο φυσικό πρόσωπο, 
οπότε υπολογίζεται το εισόδημα μόνον αυτού ακόμη κι 
αν παρέλθει η ηλικία των 18 ετών και μέχρι την ηλικία 
που θεωρείται εξαρτώμενο μέλος σύμφωνα με το άρθρο 
11 του ν. 4172/2013. Στην περίπτωση άσκησης επιτρο¬ 
πείας από νομικό πρόσωπο, λαμβάνεται υπόψη το κατά 
κεφαλήν εισόδημα του ίδιου του φοιτητή. 

■ Ως κατά κεφαλήν εισόδημα νοείται το πηλίκο που 
προκύπτει από τη διαίρεση του ετήσιου οικογενειακού 
εισοδήματος, όπως ορίστηκε ανωτέρω, με τον συνολικό 
αριθμό των μελών της οικογένειας του αιτούντος (εάν 
έχει δική του οικογένεια), ή της οικογένειαςτων γονέων ή 
κηδεμόνων του ή του/των τρίτου/ων φυσικών προσώπων. 

Στην περίπτωση αυτοτελών φορολογικών δηλώσεων, 
ο υπολογισμός του κατά κεφαλήν εισοδήματος γίνεται 
για κάθε υποβληθείσα φορολογική δήλωση (του /της 
αιτούντος/ούσας, των γονέων, του/της συζύγου, του/ 
των τρίτων φυσικών προσώπων). Λαμβάνεται υπόψη 
το υψηλότερο κατά κεφαλήν εισόδημα. 

Ο έλεγχος των εισοδηματικών κριτηρίων και η έντα¬ 
ξη του αιτούντος σε μια έκτων ανωτέρω κατηγοριών 
πραγματοποιείται με αυτόματη διασύνδεση/διαλειτουρ- 
γικότητα του Πληροφοριακού Συστήματος υποβολής 
αιτήσεων με τα αρχεία της Ανεξάρτητης Αρχής Δημο¬ 
σίων Εσόδων από όπου αντλούνται τα σχετικά στοιχεία 
σύμφωνα με την περ. ιδ της παρ. 1 του άρθρου 17 του 
ν. 4174/2013 (ΦΕΚ 170 Α'), όπως συμπληρώθηκε με το 
άρθρο 60 του ν. 4415/2016. 




10112 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 188/04.04.2017 


Β'. Κοινωνικά Κριτήρια 

Β.1. Οικογενειακή κατάσταση 

Μοριοδοτείται η οικογενειακή κατάσταση του/της 
υποψηφίου/ας για τις κάτωθι περιπτώσεις ως ακολού¬ 
θως: 

Β.1.1. Φοιτητής/τρια που είναι γονέας πολύτεκνης οι¬ 
κογένειας, λαμβάνει 12 μόρια. 

Β.1.2. Φοιτητής/τρια που είναι γονέας τρίτεκνης οικο¬ 
γένειας, λαμβάνει 10 μόρια. 

Β.1.3. Φοιτητής/τρια που είναι γονέας μονογονεϊκής 
οικογένειας, λαμβάνει 10 μόρια. 

ΠΑΡΑΤΗΡΗΣΗ: 

Τα μόρια δεν αθροίζονται στις κατηγορίες Β.1.1, Β.1.2, 
Β.1.3. 

Β.1.4. Φοιτητής/τρια που είναι τέκνο πολύτεκνης οικο¬ 
γένειας, λαμβάνει 8 μόρια. 

Β.1.5. Φοιτητής/τρια που είναι τέκνο τρίτεκνης οικο¬ 
γένειας, λαμβάνει 4 μόρια. 

Β.1.6. Φοιτητής/τρια που είναι τέκνο μονογονεϊκής 
οικογένειας ή ορφανός/ή από τον ένα γονέα, λαμβάνει 
4 μόρια. 

Β.1.7. Φοιτητής/τρια που είναι ορφανός από δύο γο¬ 
νείς, λαμβάνει 6 μόρια. 

Β.1.8. Φοιτητής/τρια που είναι ορφανός από δύο γονείς 
και το μεγαλύτερο σε ηλικία τέκνο, με ένα τουλάχιστον 
άγαμο αδερφό/ή, εξαρτώμενο μέλος οικογένειας κατά 
τον ν. 4172/2013, λαμβάνει 10 μόρια. 

ΠΑΡΑΤΗΡΗΣΕΙΣ: 

Η κατηγορία Β.1.6. μπορεί να αθροιστεί με μία από τις 
κατηγορίες Β.1.4. ή Β.1.5. 

Η κατηγορία Β.1.7. μπορεί να αθροιστεί με μία από τις 
κατηγορίες Β.1.4. ή Β.1.5. 

Η κατηγορία Β.1.8. μπορεί να αθροιστεί με μία από τις 
κατηγορίες Β.1.4. ή Β.1.5. 

ΕΠΙΣΗΜΑΝΣΗ:Τα μόρια που λαμβάνουν οι υποψήφιοι 
στις κατηγορίες Β1.1, Β.1.2 και Β.1.3 δεν αθροίζονται με 
τα μόρια των κατηγοριών Β.1.4, Β.1.5, Β.1.6, Β.1.7 και Β.1.8. 

Β.1.9. Υποψήφιοι που είναι εξαρτώμενα μέλη (κατά τον 
ν. 4172/2013) και έχουν αδελφό/αδελφή που σπουδάζει 
στην Ελλάδα -σε προπτυχιακό πρόγραμμα σπουδών της 
Τριτοβάθμιας Εκπαίδευσης, για απόκτηση πρώτου πτυχί¬ 
ου- σε τόπο εκτός της κύριας κατοικίας των ιδίων και της 
οικογένειάς τους, και εκτός του τόπου όπου διαθέτουν οι 
ίδιοι ή η οικογένεια τους ακίνητη ιδιοκτησία (πλήρη κυρι¬ 
ότητα ή επικαρπία άλλης κατοικίας) λαμβάνουν 5 μόρια. 

Ορισμοί 

Μέλη οικογένειας: ο/η υποψήφιος/α υποτροφίας και 
όσα τέκνα εμφανίζονται στη φορολογική δήλωση των 
γονέων του/της, ως εξαρτώμενα μέλη, καθώς και οι υπό¬ 
χρεοι στην υποβολή δήλωσης. Σε περίπτωση που ο/η 
υποψήφιος/α είναι έγγαμος/η, υπολογίζονται ως μέλη 
της οικογένειας του/της ο/η σύζυγος καθώς και τα τέκνα 
που αυτός/ή έχει δηλώσει. 

Τέκνο πολύτεκνης οικογένειας: αφορά άγαμους/ 
ες υποψήφιους/ες οι οποίοι ανήκουν σε πολύτεκνη 
οικογένεια κατά την έννοια του άρθρου πρώτου του 


ν. 1910/1944 (Α' 229), όπως αντί καταστάθηκε με το άρ¬ 
θρο 6 του ν. 3454/2006 (Α' 75). 

Τέκνο τρίτεκνης οικογένειας: αφορά άγαμους/ες υπο¬ 
ψήφιους/ες οι οποίοι ανήκουν σε τρίτεκνη οικογένεια με 
τρία (3) τέκνα -συμπεριλαμβανομένου και του υποψη¬ 
φίου- τα οποία είναι εξαρτώμενα μέλη κατά την έννοια 
του άρθρου 11 του ν. 4172/2013 (Α' 167). 

Εξαρτώμενα μέλη: νοούνται τα αναφερόμενα στο 
άρθρο 11 («Εξαρτώμενα μέλη») του ν. 4172/13 (Α' 167) 
«Φορολογία εισοδήματος, επείγοντα μέτρα εφαρμογής 
του ν. 4046/2012, του ν. 4093/2012 και του ν. 4127/2013 
και άλλες διατάξεις», όπως ισχύει. 

Τέκνο Μονογονεϊκής οικογένειας: αφορά άγαμους/ 
ες υποψήφιους/ες οι οποίοι/ες -έως την ηλικία, που θε¬ 
ωρούνται εξαρτώμενα μέλη- είναι τέκνα άγαμης μητέ¬ 
ρας -αναγνωρισμένα ή μη- ή είναι ορφανοί/ές από έναν 
γονέα ή ένας έκτων δύο γονέων έχει την επιμέλεια με 
δικαστική απόφαση. 

Αδέλφια φοιτητές: αφορά υποψήφιους οι οποίοι έχουν 
αδέλφια έως 25 ετών που σπουδάζουν σε προπτυχιακά 
προγράμματα σπουδών της Ανώτατης Εκπαίδευσης, 
στην Ελλάδα. 

Μονογονεϊκή οικογένεια: αφορά τους/τις υποψήφι¬ 
ους/ες που είναι: α) γονείς με εξαρτώμενα μέλη (παιδιά) 
εκτός γάμου (αναγνωρισμένα ή μη), β) γονείς που τε¬ 
λούν εν χηρεία και έχουν εξαρτώμενα μέλη, γ) γονείς 
στους οποίους έχει ανατεθεί η επιμέλεια με δικαστική 
απόφαση. 

Β.2. Ευπαθείς Κοινωνικές Ομάδες 

Μοριοδοτούνται φοιτητές που ανήκουν σε ευπαθείς 
κοινωνικές ομάδες και των οποίων η συμμετοχή στη φοι¬ 
τητική ζωή δυσχεραίνεται, είτε εξαιτίας κοινωνικών και 
οικονομικών προβλημάτων, είτε εξαιτίας σωματικών ή 
ψυχικών διαταραχών, ως ακολούθως: 

Β.2.1. Οι φοιτητές/τριες που έχουν ποσοστό αναπηρίας 
50% και άνω (άτομα με αναπηρίες, με προβλήματα ψυχι¬ 
κής υγείας ή νοητικής υστέρησης) λαμβάνουν 15 μόρια. 

Β.2.2. Οι φοιτητές/τριες που έχουν εισαχθεί στην 
Τριτοβάθμια Εκπαίδευση ως πάσχοντες από σοβαρές 
παθήσεις σε ποσοστό 5% επιπλέον των θέσεων εισα¬ 
κτέων, χωρίς εξετάσεις, σύμφωνα με τις διατάξεις του 
άρθρου 35 του ν. 3794/2009 (Α' 156), όπως τροποποιή¬ 
θηκε με την παρ. 24 του άρθρου 39 του ν. 4186/2013 (Α' 
193) και την παρ. 2 του άρθρου έκτου του ν. 4218/2013 
(Α' 268), καθώς και με το άρθρο 7 του ν. 4283/2014 
(Α' 189), λαμβάνουν 15 μόρια. 

Β.2.3. Οι φοιτητές/τριες που έχουν τέκνα/σύζυγο με 
ποσοστό αναπηρίας 67% και άνω ή εφόσον είναι εξαρ¬ 
τώμενα μέλη με γονείς/νόμιμους κηδεμόνες ή αδέλ¬ 
φια με ποσοστό αναπηρίας 67% και άνω, λαμβάνουν 
8 μόρια. 

Β.2.4. Οι φοιτητές/τριες που ανήκουν σε μία από τις 
ακόλουθες ομάδες, λαμβάνουν 10 μόρια: 

• απεξαρτημένα από ουσίες άτομα, 

• πρώην τρόφιμοι φυλακών, 

• οροθετικοί, 

• μετανάστες, 

• παλιννοστούντες, 

• πρόσφυγες 

• Έλληνες πολίτες Ρομά, 

• Έλληνες πολίτες της Μουσουλμανικής Μειονότητας της Θράκης. 

Φοιτητής/τρια που εμπίπτει σε περισσότερες από μία υποκατηγορίες της κατηγορίας Β.2.4, θα μοριοδοτείται για 
κάθε μία χωριστά. 

Γ: Σπουδές εκτός τόπου κατοικίας 

Φοιτητές/τριες που σπουδάζουν σε Ανώτατα Εκπαιδευτικά Ιδρύματα της ημεδαπής, τα οποία βρίσκονται εκτός 
του τόπου της κύριας κατοικίας των ιδίων και της οικογένειας τους (εφόσον είναι εξαρτώμενα μέλη) και εκτός του 
τόπου όπου διαθέτουν οι ίδιοι ή η οικογένειά τους ή ο/η σύζυγος ακίνητη ιδιοκτησία (πλήρη κυριότητα ή επικαρπία 
άλλης κατοικίας) λαμβάνουν 40 μόρια. 

Ως περιοχή τόπου κατοικίας θεωρείται η αντίστοιχη Περιφερειακή Ενότητα, με εξαίρεση τις Νησιωτικές περιοχές 
και την Περιφέρεια Αττικής. Για τις Νησιωτικές περιοχές νοείται ως τόπος κατοικίας ή ιδιοκτησίας η νήσος. Για τις 
Περιφερειακές Ενότητες της Περιφέρειας Αττικής, πλην της Περιφερειακής Ενότητας Νήσων, νοείται ως τόπος 
κατοικίας ή ιδιοκτησίας το σύνολο της Περιφέρειας Αττικής. 


ΠΙΝΑΚΑΣ ΜΟΡΙΟΔΟΤΗΣΗΣ ΚΡΙΤΗΡΙΩΝ 


Κριτήρια 

Κατηγορία 

Μόρια 

Α'- Οικονομική κατάσταση κατά 
κεφαλήν εισοδήματος 

€ 0 - €2.500 

60 

€2.501 -€5.000 

40 

€5.001 -€7.500 

20 


Β.1.1. Φοιτητής/τρια που είναι γονέας πολύτεκνης οικογένειας. 

12 


Β.1.2.Φοιτητής/τρια που είναι γονέας τρίτεκνης οικογένειας. 

10 


Β.1.3.Φοιτητής/τρια που είναι γονέας μονογονεϊκής οικογένειας. 

10 


Τα μόρια δεν αθροίζονται στις κατηγορίες Β.Ι.Ι., Β.1.2., Β.1.3. 



Β.1.4. Φοιτητής/τρια που είναι τέκνο πολύτεκνης οικογένειας. 

8 


Β.1.5. Φοιτητής/τρια που είναι τέκνο τρίτεκνης οικογένειας. 

4 


Β.1.6. Φοιτητής/τρια που είναι τέκνο μονογονεϊκής οικογένειας. 

4 


Β.1.7. Φοιτητής/τρια που είναι ορφανός από τους δύο γονείς. 

6 

Β.1 - Οικογενειακή κατάσταση 

Β.1.8. Φοιτητής/τρια που είναι ορφανός από δύο γονείς και το 
μεγαλύτερο σε ηλικία τέκνο, με ένα τουλάχιστον άγαμο αδερ¬ 
φό/ή, εξαρτώμενο μέλος οικογένειας κατά τον ν. 4172/2013. 

10 


Οι κατηγορίες Β.1.6., Β.1.7. και Β.1.8. μπορούν να αθροιστούν με 
μία από τις κατηγορίες Β.1.4. ή Β.1.5. 



Β.1.9. Φοιτητής/τρια που είναι εξαρτώμενο μέλος (κατά τον 
ν. 4172/2013) και έχει αδελφό/αδελφή που σπουδάζει στην Ελ¬ 
λάδα σε προπτυχιακό πρόγραμμα σπουδών της Τριτοβάθμιας 
Εκπαίδευσης, για απόκτηση πρώτου πτυχίου, σε τόπο εκτός της 
κύριας κατοικίας των ιδίων και της οικογένειας τους και εκτός 
του τόπου όπου διαθέτουν οι ίδιοι ή η οικογένειά τους ακίνητη 
ιδιοκτησία (πλήρη κυριότητα ή επικαρπία άλλης κατοικίας). 

5 


Φοιτητές/τριες ΑΜΕΑ με ποσοστό αναπηρίας 50%. ή Φοιτητές/ 
τριες που έχουν εισαχθεί στην Ανώτατη Εκπαίδευση ως πάσχο- 
ντες από σοβαρές παθήσεις σε ποσοστό 5% επιπλέον των θέ¬ 
σεων εισακτέων, χωρίς εξετάσεις. 

15 

Β.2 - Ευπαθείς Κοινωνικές Ομάδες 

Φοιτητές/τριες που έχουν τέκνα/σύζυγο με ποσοστό αναπηρίας 
67% και άνω, ή -εφόσον είναι εξαρτώμενα μέλη- με γονείς/νόμι¬ 
μους κηδεμόνες ή αδέλφια με ποσοστό αναπηρίας 67% και άνω. 

8 


Ευπαθείς ομάδες Πληθυσμού της παραγράφου Β.2.4 της παρού- 
σης (αθροιστικά για κάθε ομάδα). 

10 

Γ' - Σπουδές εκτός τόπου 
κατοικίας 

Φοιτητής/τρια που σπουδάζει σε Ανώτατο Εκπαιδευτικό Ιδρυ¬ 
μα της ημεδαπής που βρίσκεται εκτός του τόπου της κύριας 
κατοικίας του ιδίου και της οικογένειάς του/της (εφόσον είναι 
εξαρτώμενο μέλος) και εκτός του τόπου όπου διαθέτει ο ίδιος/α 
ή η οικογένεια του/της ή ο/η σύζυγος ακίνητη ιδιοκτησία (πλήρη 
κυριότητα ή επικαρπία άλλης κατοικίας). 

40 

ΚΕΦΑΛΑΙΟ Δ': 

ΩΦΕΛΟΥΜΕΝΟΙ ΚΑΙ ΥΠΟΧΡΕΩΣΕΙΣ/ 
ΠΑΡΑΔΟΤΕΑ/ΟΙΚΟΝΟΜΙΚΕΣ ΠΑΡΟΧΕΣ 

Ωφελούμενοι του προγράμματος Υποτροφιών είναι 
φοιτητές/τριες που συγκέντρωσαν τον υψηλότερο αριθ¬ 
μό μορίων στους πίνακες κατάταξης που εκδίδει το Ι.Κ.Υ. 
Σε περίπτωση ισοψηφίας, η υποτροφία χορηγείται με 
σειρά προτίμησης στον φοιτητή/τρια με το χαμηλότερο 
κατά κεφαλήν εισόδημα. Απαραίτητος και υποχρεωτικός 
όρος για τη λήψη της υποτροφίας είναι η υποχρέωση των 
ωφελουμένων να καταθέσουν: 

α) ΕΝΔΙΑΜΕΣΟ ΠΑΡΑΔΟΤΕΟ: Αναλυτική κατάσταση 
βαθμολογίας που αφορά το χειμερινό εξάμηνο σπουδών 
του ακαδ. έτους 2016-17, βάσει της οποίας να βεβαι¬ 
ώνεται η επιτυχής εξέταση τουλάχιστον στο 40% των 
μαθημάτων που προ βλέπονται για το χειμερινό εξάμηνο 
του αντίστοιχου έτους, με βάση το πρόγραμμα σπου¬ 
δών εκάστου Τμήματος/Σχολής και δηλώθηκαν από το 
δικαιούχο. Η αναλυτική κατάσταση βαθμολογίας προ¬ 
σκομίζεται μετά την εξεταστική περίοδο Φεβρουάριου, 
εφόσον υπάρχει επιτυχής εξέταση τουλάχιστον στο 40% 
των μαθημάτων του χειμερινού εξαμήνου ή μετά την 
εξεταστική του Σεπτεμβρίου. 

β) ΤΕΛΙΚΟ ΠΑΡΑΔΟΤΕΟ: Αποδεικτικό ότι μετά το πέ¬ 
ρας της εξεταστικής περιόδου του Σεπτεμβρίου 2017 
έχουν εξεταστεί επιτυχώςτουλάχιστον στο 65% των μα¬ 
θημάτων των δύο προηγούμενων εξαμήνων που προ- 
βλέπονται για τα εξάμηνα αυτά με βάση το Πρόγραμμα 
Σπουδών εκάστου Τμήματος/Σχολής και δηλώθηκαν 
από το δικαιούχο. 

Εάν κατά τον υπολογισμό του αριθμού μαθημάτων 
(65%) προκύψει δεκαδικός αριθμός, στρογγυλοποιείται 
στον πλησιέστερο ακέραιο αριθμό. 

Επιπλέον, ο ωφελούμενος υποβάλει Υπεύθυνη Δήλω¬ 
ση του ν. 1599/1986, ότι παραιτείται του δικαιώματος 
είσπραξης του στεγαστικού επιδόματος για το ακαδ. έτος 
2016-2017, μετά την αποπληρωμή του συνολικού ποσού 
της υποτροφίας. 

Τα ανωτέρω παραδοτέα κατατίθενται εντός των προ- 
βλεπόμενων ημερομηνιών στο Ι.Κ.Υ. και αξιολογούνται 
από την αρμόδια Επιτροπή Παρακολούθησης και Παρα¬ 
λαβής του έργου. Στην περίπτωση που δεν επιτεύχθη¬ 
κε ο προαναφερθείς στόχος, για λόγους ανωτέρας βίας, 
συντάσσεται από το Ι.Κ.Υ. σχετική έκθεση. 

Προϋπόθεση για την έναρξη της υποτροφίας αποτε¬ 
λεί η κατάρτιση συμβάσεως-μεταξύ του Ι.Κ.Υ. και του 
υποτρόφου-στην οποία περιλαμβάνονται οι όροι και οι 
υποχρεώσεις του υποτρόφου που απορρέουν από τη 
χορήγηση της υποτροφίας. 

Η παραβίαση οιουδήποτε από τους όρους της Σύμ¬ 
βασης και του Κανονισμού, άπαντες οι οποίοι συνομο- 
λογούνται ως ουσιώδεις, εκτός των περιπτώσεων ανω¬ 
τέρας βίας, παρέχει στο Ι.Κ.Υ. το δικαίωμα να διακόψει 
την υποτροφία με τη διαδικασία που αναφέρεται στη 
Σύμβαση. Στην περίπτωση αυτή, ο υπότροφος υποχρε- 
ούται να επιστρέφει στο Ι.Κ.Υ. το ποσό της υποτροφίας, 
κατά τις διατάξεις της ισχύουσας νομοθεσίας. 

Η επίκληση των λόγων της ανωτέρας βίας κρίνεται από 
το Διοικητικό Συμβούλιο του Ι.Κ.Υ. κατόπιν έγκαιρης και 


τεκμηριωμένης (με την υποβολή δικαιολογητικών από 
τους αρμόδιους δημόσιους φορείς και όργανα) αίτησης 
του υποτρόφου, που φέρει και το σχετικό βάρος απόδει¬ 
ξης. Ως ανωτέρα βία νοείται κάθε απρόβλεπτη, έκτακτη 
κατάσταση ή συμβάν, πέραν του ελέγχου του υποτρό¬ 
φου και που τον εμποδίζει ρητώς και βεβαιωμένα να 
ολοκληρώσει μία ή περισσότερες από τις υποχρεώσεις 
του που απορρέουν από τη σύμβαση και δεν μπορούσε, 
στη συγκεκριμένη περίπτωση, να αποτραπεί ούτε με 
ενέργειες άκρας επιμέλειας και σύνεσης. 

ΟΙΚΟΝΟΜΙΚΕΣ ΠΑΡΟΧΕΣ 

Οι υποτροφίες χορηγούνται για διάστημα εννέα (9) 
μηνών (από τον Οκτώβριο 2016 έως και τον Ιούνιο 2017), 
σε κάθε ωφελούμενο/η, οι δε ημερομηνίες καταβολής θα 
αποφασίζονται από το Ι.Κ.Υ. και ανέρχονται σε: 

■Τριακόσια ογδόντα (380,00) ευρώ μηνιαίως (μικτό 
ποσό στο οποίο συμπεριλαμβάνονται οι νόμιμες κρατή¬ 
σεις) ανά φοιτητή/τρια που σπουδάζει σε ΑΕΙ της ημε¬ 
δαπής, το οποίο βρίσκεται εκτός του τόπου της κύριας 
κατοικίας του ίδιου και της οικογένειας του/της (εφόσον 
είναι εξαρτώμενο μέλος) και εκτός του τόπου όπου δι¬ 
αθέτει ο ίδιος/α ή η οικογένειά του/της ή ο/η σύζυγος 
ακίνητη ιδιοκτησία (πλήρη κυριότητα ή επικαρπία άλλης 
κατοικίας). 

• Διακόσια (200,00) Ευρώ μηνιαίως (μικτό ποσό στο 
οποίο συμπεριλαμβάνονται οι νόμιμες κρατήσεις) ανά 
φοιτητή/τρια που σπουδάζει σε ΑΕΙ της ημεδαπής, το 
οποίο βρίσκεται εντός του τόπου της κύριας κατοικί¬ 
ας του ίδιου ή της οικογένειας του/της (εφόσον είναι 
εξαρτώμενο μέλος) ή εντός του τόπου όπου διαθέτει 
ο ίδιος/αή η οικογένειά του/τη ς ή ο/η σύζυγος ακί¬ 
νητη ιδιοκτησία (πλήρη κυριότητα ή επικαρπία άλλης 
κατοικίας). 

Σε περίπτωση που ο δικαιούχος λάβει στεγαστικό 
επίδομα για το ακαδ. έτος 2016-17, πριν την αποπλη¬ 
ρωμή του συνολικού ποσού της υποτροφίας, το ποσό 
αυτό συμψηφίζεται στο ύψος του συνολικού ποσού της 
υποτροφίας. Σε περίπτωση που ο φοιτητής έχει αποπλη¬ 
ρωθεί για το συνολικό ποσό της υποτροφίας, παραιτείται 
του δικαιώματος είσπραξης στεγαστικού επιδόματος για 
το ακαδ. έτος 2016-2017. 

ΚΕΦ. Ε: 

ΔΙΚΑΙΟΛΟΓΗΤΙΚΑ Ηλεκτρονική αίτηση: 

Οι αιτήσεις υποβάλλονται αποκλειστικά σε ηλεκτρο¬ 
νική μορφή μέσω του διαδικτυακού τόπου/πλατφόρ¬ 
μας ήΐΐρ5://ίΙ<γ-γρο1:Γθίίθ5.ίΐ.ιτιίηθςΙυ.9ον.9Γ/, εντός 
αποκλειστικής προθεσμίας, που ανακοινώνεται από το 
Υπουργείο Παιδείας, Έρευνας και Θρησκευμάτων, με 
συμπληρωμένα όλα τα υποχρεωτικά πεδία και χωρίς 
καμία παράλειψη. Οι αιτήσεις επέχουν θέση Υπεύθυνης 
Δήλωσης του ν. 1599/1986. 

Με την ανωτέρω ηλεκτρονική Αίτηση - Υπεύθυνη Δή¬ 
λωση παρέχεται η συναίνεση του αιτούντοςγιατην αυτε- 
πάγγελτη αναζήτηση των απαιτούμενων πληροφοριών 
μέσω των Πληροφοριακών Συστημάτων της Δημόσιας 
Διοίκησης για την επαλήθευση των μοριοδοτούμενων 
κριτηρίων (Ανεξάρτητη Αρχή Δημοσίων Εσόδων, Ίδρυμα 
φοίτησης του αιτούντος κ.λπ.). 

Οι αιτούντες πρέπει να δηλώσουν στην ηλεκτρονική 
αίτηση που υποβάλλουν τα κάτωθι: 

(α) Για τα οικονομικά κριτήρια της παρ. Ατού Κεφ. Γ'της 
παρούσης: 

• Ατομικός ΑΦΜ και ΑΜΚΑτου υποψηφίου, 

■ ΑΦΜ γονέων / κηδεμόνων /τρίτων φυσικών προ¬ 
σώπων που έχουν την επιμέλεια (σε περίπτωση που ο 
αϊτών είναι εξαρτώμενο μέλος, βάσει του άρθρου 11, 
ν. 4172/2013). 

Σε περίπτωση που δεν δηλωθεί κάποιο ΑΦΜ γονέ¬ 
ων / κηδεμόνων/τρίτων φυσικών προσώπων, πρέπει να 
προσδιοριστεί ο λόγος της μη δήλωσης, δηλαδή: 

- Ορφανός/η από τον έναν ή τους δύο γονείς. 

- Μη αναγνωρισθέν τέκνο άγαμης μητέρας. 

- Φοιτητής/τρια έγγαμος (Στην περίπτωση αυτή δη¬ 
λώνει τα προσωπικά του/της στοιχεία και τα αντίστοιχα 
στοιχεία του /της συζύγου). 

- Ο γονέας είναι μόνιμος κάτοικος εξωτερικού και δεν 
υποχρεούται σε υποβολή φορολογικής δήλωσης στην 
Ελλάδα. 

- Ο γονέας έχει χάσει την επιμέλεια με δικαστική από¬ 
φαση. 

• ΑΦΜ συζύγου (εφόσον υφίσταται). 

(β) Άλλα στοιχεία που αφορούν την παρ. Β' «Κοινωνικά 
Κριτήρια» και παρ. Γ' «Σπουδές εκτός τόπου κατοικίας» 
του Κεφ. Γ' της παρούσης: 

Οι επιλεγέντες υπότροφοι, σύμφωνα με τον προσωρι¬ 
νό πίνακα (με βάση τη μοριοδότηση), μετά την ανακοί¬ 
νωση των αποτελεσμάτων θα πρέπει να προσκομίσουν, 
εντός των χρονικών ορίων που θα ορίζει η σχετική ανα¬ 
κοίνωση, στις Γραμματείες των Τμημάτων/Σχολών τους 
τα παρακάτω δικαιολογητικά: 

■ Την εκτυπωμένη και υπογεγραμμένη ηλεκτρονική 
ΑίτησηΎπεύθυνη Δήλωση, με τον αριθμό πρωτοκόλλου 
κατάθεσης. 

■ Αντίγραφο δύο όψεων αστυνομικής ταυτότητας ή 
διαβατηρίου (σε ισχύ). 

• Βεβαίωση μόνιμης κατοικίας από τον οικείο Δήμο, η 
οποία θα πρέπει να έχει εκδοθεί εντός του τελευταίου 
εξαμήνου: 

- του ιδίου και των γονέων/κηδεμόνων/τρίτων 

- του ιδίου και του/της συζύγου (για έγγαμους). 

■ Βεβαίωση από το Τμήμα/Σχολή από την οποία να 
προκύπτει ο τρόπος εισαγωγής, το έτος πρώτης εγγρα¬ 
φής του αιτούντα, το διανυόμενο έτος σπουδών και ο 
συνολικός προβλεπόμενος αριθμός εξαμήνων φοίτησης. 

• Βεβαίωση από τη Γραμματεία τουΤμήματος/Σχολής, 
ότι δεν διαμένει σε δωμάτιο Φοιτητικής Εστίας ή δεν 
του παρέχεται στέγαση από τη σχολή του για το ακαδ. 
έτος 2016-17. 

• Αντίγραφο πιστοποιητικού οικογενειακής κατάστα¬ 
σης που να έχει εκδοθεί εντός του τελευταίου εξαμήνου 
ή αντίστοιχο πιστοποιητικό αρμόδιας αλλοδαπής Αρχής. 

■ Αντίγραφο εκκαθαριστικού/ων σημειώματος/ων 
φορολογικού έτους 2015 από την αρμόδια Δ.Ο.Υ., που 
θα αντιστοιχεί/ούν στο/στα ΑΦΜ που δηλώθηκαν στην 
αίτηση υποψηφιότητας. 

• Ενημερωμένη-εντόςτου τελευταίου μηνός- εκτύπω¬ 
ση περιουσιακής κατάστασης (Έντυπο Ε9): 


- του ιδίου και των γονέων /κηδεμόνων/τρίτων φυσι¬ 
κών προσώπων 

- του ιδίου και του/της συζύγου (για έγγαμους). 

• Υπεύθυνη Δήλωση του ν. 1599/1986 ότι όλα τα ανα- 
φερόμενα στην αίτηση στοιχεία είναι αληθή και ότι ο 
υποψήφιος α) δεν λαμβάνει, καθόλη τη διάρκεια της εν 
λόγω υποτροφίας (1 /10/16 έως 30/6/17), υποτροφία του 
Ι.Κ.Υ. ή άλλου δημόσιου ή ιδιωτικού φορέα, από οποια¬ 
δήποτε αιτία, β) δεν είναι πτυχιούχος άλλου ελληνικού 
Πανεπιστημίου ή ΤΕΙ ή αναγνωρισμένου αλλοδαπού 
Πανεπιστημίου ή ΤΕΙ, γ) Δεν έχει λάβει μετεγγραφή, 
δ) δεν εμπίπτει στις περιπτώσεις που δεν δικαιούται 
να υποβάλει αίτηση για χορήγηση υποτροφίας, όπως 
προσδιορίζονται στο Κεφαλαίου Β' «Όροι και προϋπο¬ 
θέσεις» της παρούσας, ε) σε περίπτωση που καταστεί 
δικαιούχος της υποτροφίας, παραιτείται του δικαιώματος 
είσπραξης στεγαστικού επιδόματος για το ακαδ. έτος 
2016-2017, μετά την αποπληρωμή του συνολικού ποσού 
της υποτροφίας. 

• Για τους άνδρες υποψηφίους πιστοποιητικό στρατο¬ 
λογικής κατάστασης. 

• Βεβαίωση της οικείας Σχολής/Τμήματος για την επιτυ¬ 
χή εξέταση στο 60% των μαθημάτων του ακαδημαϊκού 
έτους 2015-16. 

■ Για αλλοδαπούς φοιτητές απαιτούνται τα έγγραφα 
τα οποία πιστοποιούν την παραμονή τους στην Ελλάδα 
(ενδεικτικά αναφέρονται άδεια διαμονής, απολυτήριο 
Δευτεροβάθμιας Εκπαίδευσης, κ.λπ.). 

• Εάν ο γονέας είναι μόνιμος κάτοικος εξωτερικού και 
δεν υποχρεούται σε υποβολή φορολογικής δήλωσης 
στην Ελλάδα απαιτείται η υποβολή Πιστοποιητικού 
Μονίμου Κατοίκου Εξωτερικού το οποίο εκδίδεται από 
τις αρμόδιες Προξενικές Αρχές (στην περιφέρεια των 
οποίων ο ενδιαφερόμενος έχει την τελευταία κύρια και 
μόνιμη εγκατάστασή του) σε συνδυασμό με υπεύθυνη 
δήλωση όπου θα αναφέρεται ότι δεν υποχρεούται σε 
υποβολή φορολογικής δήλωσης στην Ελλάδα. 

• Εάν ο υποψήφιος είναι μη αναγνωρισθέν τέκνο 
άγαμης μητέρας, απαιτείται η προσκόμιση ληξιαρχικής 
πράξη γέννησης του αιτούντα που φέρει την ιδιότητα 
του τέκνου, αν δεν προκύπτει από το πιστοποιητικό οι¬ 
κογενειακής κατάστασης. 

■ Εάν ο γονέας/οι γονείς του υποψηφίου έχει/έχουν 
χάσει την επιμέλεια με δικαστική απόφαση, απαιτείται 
η προσκόμιση δικαστικής απόφασης, σχετικά με την 
επιμέλεια/ επιτροπεία. 

Ειδικότερα για τη μοριοδότηση των επιμέρους κριτη¬ 
ρίων απαιτούνται κατά περίπτωση τα κάτωθι: 

• Βεβαίωση από το Τμήμα/Σχολή στο οποίο προκύπτει 
ότι ο αδελφός/η του αιτούντα είναι -κατά την ημερο¬ 
μηνία υποβολής της αίτησης- φοιτητής προπτυχιακού 
κύκλου σπουδών για απόκτηση πρώτου πτυχίου. 

• Για την απόδειξη τηςπολυτεκνικής ιδιότητας: Η ιδιό¬ 
τητα του πολυτέκνου αποδεικνύεται με το πιστοποιητικό 
της οικογενειακής του κατάστασης ή αντίστοιχο πιστο¬ 
ποιητικό αρμόδιας αλλοδαπής αρχής, συνοδευόμενο 
από πιστοποιητικό της Ανώτατης Συνομοσπονδίας Πο¬ 
λύτεκνων Ελλάδος, που πρέπει να έχει εκδοθεί εντός του 
τελευταίου εξαμήνου. 

• Για την απόδειξη της ιδιότητας του γονέα ή τέκνου 
μονογονεϊκής οικογένειας απαιτείται κατά περίπτωση: 
α) δικαστική απόφαση (ή προσωρινή διαταγή) περί 
επιμέλειας ανήλικων τέκνων, β) σε περίπτωση χηρείας: 
ληξιαρχική πράξη θανάτου και γ) σε περίπτωση άγαμης 
μητέρας: Υπεύθυνη Δήλωση του ν. 1599/1986 ότι δεν 
είναι έγγαμη και δεν έχει συνάψει σύμφωνο συμβίωσης. 

■ Για την απόδειξη της ορφάνιας: Ληξιαρχική πράξη 
θανάτου. 

• Για την απόδειξη της ύπαρξης «εξαρτώμενων μελών» 
αντίγραφο δήλωσης/εων Ε1 φορολογικού έτους 2015 
από την αρμόδια Δ.Ο.Υ., που θα αντιστοιχεί/ούν στο/ 
στα ΑΦΜ που δηλώθηκαν στην αίτηση υποψηφιότητας. 

•νΓια την απόδειξη της ιδιότητας του παλιννοστούντος: 
Σε περίπτωση που δεν αποδεικνύεται από το πιστοποιη¬ 
τικό οικογενειακής κατάστασης, αντίγραφο του ειδικού 
δελτίου ταυτότητας ομογενούς που έχει εκδοθεί από το 
Υπουργείο ΔημόσιαςΤάξης. 

•νΓια την απόδειξη της ιδιότητας του μετανάστη: Πι¬ 
στοποιητικό Δημόσιας Αρχής. 

•νΓια τους πρόσφυγες: Πιστοποιητικό Δημόσιας Αρχής 
από το οποίο προκύπτει ότι είναι κάτοχοι κάρτας ασύ¬ 
λου/ αριθμός αιτήσεως. 

• Για την απόδειξη της αναπηρίας: Γνωματεύσεις 
ΚΕΠΑ (Κέντρα Πιστοποίησης Αναπηρίας), Α'/θμιας ή 
Β'/θμιας Υγειονομικής Επιτροπής, στις οποίες πρέπει 
να αναγράφεται το ποσοστό αναπηρίας και η χρονική 
της διάρκεια. 

• Για την περίπτωση φοιτητών/τριών που έχουν ει- 
σαχθεί στην Τριτοβάθμια Εκπαίδευση ως πάσχοντες 
από σοβαρές παθήσεις σε ποσοστό 5% επιπλέον των 
θέσεων εισακτέων, χωρίς εξετάσεις, σύμφωνα με τις δι¬ 
ατάξεις του άρθρου 35 του ν. 3794/2009 (Α' 156), όπως 
τροποποιήθηκε με την παρ. 24 του άρθρου 39 του 
ν. 4186/2013 (Α' 193) και την παρ. 2 του άρθρου έκτου 
του ν. 4218/2013 (Α' 268), καθώς και με το άρθρο 7 του 
ν. 4283/2014 (Α' 189): Προσκόμιση σχετικής βεβαίωσης 
της Γραμματείας του Τμήματος/Σχολής. 

• Για την απόδειξη της ιδιότητας του Ρομά: Βεβαίωση 
απάτην ΠΑΝΟΣΕΡ. 

• Για την απόδειξη της ιδιότητας του Έλληνα πολίτη 
που ανήκει στη Μουσουλμανική Μειονότητα Θράκης: 
Πιστοποιητικό Δημόσιας Αρχής. 

• Για την απόδειξη της ιδιότητας του απεξαρτημένου: 
ΟΑποδεικτικό απεξάρτησης/Βεβαίωση από θεσμοθετη¬ 
μένο φορέα Δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α ή από άλλες θεραπευτικές κοινότη¬ 
τες στις οποίες έχει χορηγηθεί η προβλεπόμενη άδεια 
λειτουργίας από το Υπουργείο Υγείας και Κοινωνικής 
Αλληλεγγύης) ότι το άτομο ολοκλήρωσε πρόγραμμα 
απεξάρτησης από τοξικές ή άλλες ουσίες ή ϋ) Βεβαίωση 
απεξάρτησης από χώρες της Ε.Ε. με την προϋπόθεση ο 
φορέας που εκδίδει την Βεβαίωση αυτή να έχει λάβει 
άδεια λειτουργίας από Δημόσια Αρχή της χώρας αυτής. 

• Γ ια την απόδειξη της ιδιότητας του πρώην τροφίμου 
φυλακών: Αποφυλακιστήριο. Δεκτό γίνεται και αποφυ- 
λακιστήριο από χώρες Ε.Ε. συνοδευόμενο από επίσημη 
μετάφραση. 


• Για την απόδειξη της ιδιότητας του οροθετικού: Βε¬ 
βαίωση Δημόσιου Νοσοκομείου. 

Όλα τα έγγραφα που εκδίδονται από αλλοδαπές αρχές 
πρέπει να συνοδεύονται από επίσημη μετάφραση στα 
ελληνικά. 

Το Ι.Κ.Υ. διατηρεί το δικαίωμα να ζητήσει οποιοδήποτε 
πρόσθετο έγγραφο κρίνει σκόπιμο για την απόδειξη / 
τεκμηρίωση των παραπάνω ιδιοτήτων ή όπου υπάρχει 
σχετική αναγκαιότητα, είτε από τον αιτούντα ή αυτε- 
παγγέλτως. 

Η ηλεκτρονική αίτηση μετά την οριστικοποίηση της 
δεν δύναται να διορθωθεί ή να τροποποιηθεί. Σε περί¬ 
πτωση που από τον έλεγχο που θα διενεργηθεί προκύψει 
ανακριβής καταχώριση στοιχείων ή απόκρυψη αυτών, 
η αίτηση θα απορριφθεί με απόφαση του Διοικητικού 
Συμβουλίου του Ι.Κ.Υ. 

ΚΕΦΑΛΑΙΟ ΣΤ': 

ΔΙΑΔΙΚΑΣΙΑ ΕΠΙΛΟΓΗΣ 

ΚΑΙ ΕΚΔΟΣΗ ΑΠΟΤΕΛΕΣΜΑΤΩΝ 

Οι γραμματείες των Τμημάτων/Σχολών των Ανωτά- 
των Εκπαιδευτικών Ιδρυμάτων είναι αρμόδιες για την 
συγκέντρωση και τον έλεγχο των δικαιολογητικών των 
υποψηφίων υποτρόφων. 

Μετά το πέραςτης καταληκτικής ημερομηνίας υποβο¬ 
λής των στοιχείων στην ειδική ηλεκτρονική εφαρμογή 
του ΥΠ.Π.Ε.Θ., καταρτίζεται ο προσωρινός πίνακας μετά 
ονόματα και τη μοριοδότηση των αιτούντων, με βάση 
τα ορισθέντα στην παρούσα κοινή υπουργική απόφαση 
κριτήρια, ο οποίος αναρτάται στην ιστοσελίδα του Ι.Κ.Υ. 

Ενστάσεις κατά του προσωρινού πίνακα μπορούν να 
ασκηθούν εντός προθεσμίας πέντε (5) ημερολογιακών 
ημερών από σχετική ανακοίνωση του Ι.Κ.Υ. Η ένσταση 
κατατίθεται στο Ι.Κ.Υ. αυτοπροσώπως ή με ειδικά εξου¬ 
σιοδοτημένο προς τούτο πρόσωπο ή διά μέσου εταιρίας 
ταχυμεταφορών (ςουπθΓ). 

Κατόπιν τούτου, ο προσωρινός πίνακας αποστέλλεται 
στις Γραμματείες των Τμημάτων/Σχολών των ΑΕΙ, προ- 
κειμένου να γίνει έλεγχος δικαιολογητικών. 

Οι επιλεγέντες υπότροφοι σύμφωνα με τον προσωρι¬ 
νό πίνακα υποβάλλουν τα απαιτούμενα δικαιολογητικά 
στις ΓραμματείεςτωνΤμημάτων/Σχολών, όπου φοιτούν, 
μετά την έκδοση σχετικής ανακοινώσεως. Οι Γραμματείες 
προβαίνουν στον έλεγχο της ακρίβειας των δηλωθέντων 
στοιχείων για τους ως άνω φοιτητές και για όσους επιλα- 
χόντες υποψηφίους τους ζητηθεί από το Ι.Κ.Υ. 

Τα αποτελέσματα του ελέγχου αποστέλλονται στο 
Ι.Κ.Υ. μαζί με τα δικαιολογητικά εντός προθεσμίας που 
τίθεται από το ΔΣ του Ι.Κ.Υ. 

Το Ι.Κ.Υ., με απόφαση του Δ.Σ., εξαιρεί από τον πίνακα 
των αποτελεσμάτων τα ονόματα των φοιτητών που δεν 
ικανοποιούν τα προαπαιτούμενα και τα αντικαθιστά με 
ίσο αριθμό επιλαχόντων. 

Ακολούθως, το Δ.Σ. αποφασίζει και καταρτίζει τον ορι¬ 
στικό πίνακα των υποτρόφων. 

Ακολούθως, το ΙΚΥ προβαίνει στις προβλεπόμενες 
διαδικασίες για την καταβολή των υποτροφιών στους 
δικαιούχους φοιτητές. 




Τεύχος ΒΊ 188/04.04.2017 

ΚΕΦΑΛΑΙΟ Ζ': 

ΛΟΙΠΕΣ ΡΥΘΜΙΣΕΙΣ 

■ Με την υποβολή των αιτήσεων τους οι ενδιαφερό¬ 
μενοι αποδέχονται πλήρως τους όρους της σχετικής 
πρόσκλησης. 

• Η κατάρτιση και επικύρωση του πίνακα επιλεγέντων 
υποψηφίων δεν συνεπάγεται καθ’ οιονδήποτε τρόπο 
υποχρέωση του Ι.Κ.Υ. να καταρτίσει σύμβαση με τον εν¬ 
διαφερόμενο και νατού χορηγήσει υποτροφία. 

•Το Ι.Κ.Υ. δύναται να ανακαλεί ή να διακόψει σε οποιο- 
δήποτε στάδιο της διαδικασίας, τη χορήγηση υποτροφί¬ 
ας, αν διαπιστωθεί ότι δεν συντρέχουν οι τυπικές προϋ¬ 
ποθέσεις υποψηφιότητας και δικαιούται να αναζητήσει 
την επιστροφή των καταβληθέντων ποσών κατά τις 
διατάξεις της ισχύουσας νομοθεσίας. 

• «Οι ωφελούμενοι συμμετέχοντες κατά την έναρξη 
υλοποίησης της δράσης 10.2.1.01.01 «ΠΡΟΓΡΑΜΜΑ 
ΟΙΚΟΝΟΜΙΚΗΣ ΕΝΙΣΧΥΣΗΣ ΕΠΙΜΕΛΩΝ ΦΟΙΤΗΤΩΝ/ 
ΤΡΙΩΝ ΠΟΥ ΑΝΗΚΟΥΝ ΣΕ ΕΥΠΑΘΕΙΣ ΚΟΙΝΩΝΙΚΕΣ 
ΟΜΑΔΕΣ» οφείλουν να συμπληρώσουν το ερωτημα¬ 
τολόγιο εισόδου και κατά την λήξη συμμετοχής τους 
το ερωτηματολόγιο εξόδου, το οποίο με βάση νεότερη 
απόφαση του Ι.Κ.Υ.-θα διατίθεται σε έντυπη ή ηλεκτρο¬ 
νική μορφή. 

Τα δεδομένα των ερωτηματολογίων θα αποτελέσουν 
αντικείμενο επεξεργασίας από το Ι.Κ.Υ. ή από άλλες 
αρμόδιες υπηρεσίες που ενδέχεται να υποβοηθήσουν 
για την επεξεργασία των στοιχείων για το σκοπό της 
παρακολούθησης του προγράμματος, προκειμένου να 
εξαχθούν στατιστικά στοιχεία (δείκτες) και για το σκο¬ 
πό της διεξαγωγής των προβλεπόμενων ερευνών και 
αξιολογήσεων, σύμφωνα με τις ισχύουσες νομοθετικές 
διατάξεις των Κανονισμών (ΕΕ) 1303/2013 και 1304/2013 
και τις διατάξεις του ν. 4403/2016. 

Σε περίπτωση που το Ι.Κ.Υ. προβεί σε πράξεις συλλογής 
και επεξεργασίας δεδομένων προσωπικού χαρακτήρα 
για τα ερωτηματολόγια των ωφελουμένων από κοινού 
με άλλον φορέα επεξεργασίας, ή αναθέσει τη συλλογή 
και επεξεργασία σε τρίτον, τότε και οι τρίτοι δεσμεύονται 
από το πλαίσιο των ανωτέρω διατάξεων. 

Ισχύουν, επίσης, τα όσα ορίζονται για τα δικαιώματα 
των υποκειμένων στις διατάξεις του ν. 2472/1997 για 
την προστασία του ατόμου από την επεξεργασία δεδο¬ 
μένων προσωπικού χαρακτήρα. Οι αρμόδιες υπηρεσίες 
που έχουν την ευθύνη επεξεργασίας των δεδομένων 
των συμμετεχόντων υποχρεούνται να συμμορφώνονται 
πλήρως προς τις διατάξεις της κείμενης νομοθεσίας για 
το σκοπό της εφαρμογής και υλοποίησης του προγράμ¬ 
ματος. 

• Οποιαδήποτε ζητήματα ανακύψουν κατά την υλο¬ 
ποίηση του εν λόγω προγράμματος υποτροφιών και δεν 
περιλαμβάνονται στην παρούσα απόφαση, ρυθμίζονται 
με αποφάσεις του Δ.Σ. του Ι.Κ.Υ. 

•Το Δ.Σ. του Ι.Κ.Υ. με απόφαση του εκδίδει πρόσκληση 
εκδήλωσης ενδιαφέροντος προς τους ενδιαφερομένους 
φοιτητές των προπτυχιακών προγραμμάτων σπουδών. 

• Ενστάσεις κατά της πρόσκλησης εκδήλωσης ενδια¬ 
φέροντος δεν γίνονται δεκτές. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Μαρτίου 2017 
Οι Υπουργοί 

Αναπληρωτής Υπουργός Παιδείας, Έρευνας 
Οικονομίας και Ανάπτυξης και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΚΑ/ΦΠ000/ΠΡ1 /ΟΙΚ.2400 (2) 

Ορισμός Αναθέτουσας Αρχής, Προϊσταμένης Αρ¬ 
χής και Διευθύνουσας Υπηρεσίας για το έργο: 
«Συντήρηση- Βελτίωση των παράπλευρων τοπι¬ 
κών οδών Περιφέρειας Πελοποννήσου: 
ΐ. Α.Κ. ΣΟΛΩΜΟΥ - ΔΙΟΔΙΑ ΣΠΑΘΟΒΟΥΝΙΟΥ 
(Χ.Θ. 4+000- Χ.Θ. 15+000) (Γ.Ε.4Υ) Π. ΔΙΟΔΙΑ 
ΣΠΑΘΟΒΟΥΝΙΟΥ-ΑΓ. ΒΑΣΙΛΕΙΟΣ (Χ.Θ.15+000 - 
Χ.Θ.19+000) (Γ.Ε. 5Υ) Μι. Α.Κ. ΣΤΕΡΝΑΣ- ΣΗΡΑΓΓΑ 
ΑΡΤΕΜΗΣΙΟΥ (Χ.Θ. 40+000- Χ.Θ. 53+500) (Γ.Ε. 9Υ) 
ϊν. ΣΗΡΑΓΓΑ ΑΡΤΕΜΙΣΙΟΥ - ΔΙΟΔΙΑ ΝΕΣΤΑΝΗΣ 
(Χ.Θ. 56+000- Χ.Θ. 63+000) (Γ.Ε. 12Υ) ν. ΔΙΟΔΙΑ 
ΝΕΣΤΑΝΗΣ - Α.Κ. ΝΕΣΤΑΝΗΣ (Χ.Θ. 63+000 - Χ.Θ. 
65+000) (Γ.Ε. 13Υ) νϊ. Α.Κ. ΝΕΣΤΑΝΗΣ- Α.Κ. ΒΟ¬ 
ΡΕΙΑΣ ΕΙΣΟΔΟΥ ΤΡΙΠΟΛΗΣ (Χ.Θ. 65+000- Χ.Θ. 
75+040) (Γ.Ε. 14Υ) νίί. ΝΟΤΙΑ ΕΙΣΟΔΟΣΤΡΙΠΟΛΗΣ- 
ΕΞΟΔΟΣ ΣΗΡΑΓΓΑΣ ΚΑΛΟΓΕΡΙΚΟΥ(Χ.Θ. 7+631- 
Χ.Θ. 11+448) (Γ.Ε. 17Ν) νΐϋ. ΕΞΟΔΟΣ ΣΗΡΑΓΓΑΣ 
ΚΑΛΟΓΕΡΙΚΟΥ - ΑΘΗΝΑΙΟ (Χ.Θ. 11 +448,82- Χ.Θ. 
21+356,80) (Γ.Ε. 18Ν) ίχ. ΗΜΙΚΟΜΒΟΣ ΜΕΓΑΛΟ- 
ΠΟΛΗΣ (Γ.Ε. 22Ν-24Ν) χ. ΛΕΥΚΤΡΟ - Α.Κ. ΠΑΡΑ¬ 
ΔΕΙΣΙΑ (Χ.Θ. 0+692- Χ.Θ. 7+018) (Γ.Ε. 24Ν-25Ν)». 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Σύμφωνα με τις διατάξεις: 

1. Του π.δ. 63/2005 (ΦΕΚΑ' 98/22-4-2005) «Κωδικοποί¬ 
ηση της νομοθεσίας για την Κυβέρνηση και τα Κυβερνη¬ 
τικά Όργανα», όπως τροποποιήθηκε με τον ν. 4320/2015 
(ΦΕΚ 29/Α/19-3-2015) και ισχύει. 

2. Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις», 
όπως τροποποιήθηκε και ισχύει. 

3. Του ν. 4412/2016 (ΦΕΚΑ' 147) «Δημόσιες Συμβάσεις 
Έργων Προμηθειών και Υπηρεσιών». 

4. Της κοινής υπουργικής απόφασης με αριθ. πρωτ. 
Δ16α/04/773/29-11-1990 (ΦΕΚ 746/Β/30-11-1990) 
των Υπουργών Προεδρίας και Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως Διοικητικών πράξεων ή εγ¬ 
γράφων από τον κανόνα των τριών υπογραφών». 

5. Της παρ. 5 του άρθρου 1 του ν. 2503/1997 «Διοίκηση 
οργάνωση και στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
(ΦΕΚ 107 Α730-5-1997), με την οποία, εκτός των άλλων, 
διατηρήθηκαν από τον Υπουργό ΠΕ.ΧΩ.Δ.Ε. οι αρμοδιό¬ 
τητες στα έργα που εκτελούν οι Ε.Υ.Δ.Ε.του Υ.ΠΕ.ΧΩ.Δ.Ε. 

6. Του ν. 3861/2010 (ΦΕΚ112 Α'/13-7-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο "Π ρόγραμμα Διαύγεια" 
και άλλες διατάξεις». 

7. Του π.δ. 70/2015 (ΦΕΚ 114 Α72015) περί ανασύ¬ 
στασης του Υπουργείου Υποδομών, Μεταφορών και 
Δικτύων. 

8. Του π.δ. 109/2014 (ΦΕΚ 176/Α/29-8-2014), περί 
οργανισμού του Υπουργείου Υποδομών, Μεταφορών 
και Δικτύων, με το οποίο συστάθηκε η Ειδική Υπηρεσία 
Δημοσίων Έργων (ΕΥΔΕ) Κατασκευής και Συντήρησης 
Συγκοινωνιακών Υποδομών. 

9. Του π.δ. 123/2016 (ΦΕΚ 208 Α74-11 -2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων σε Υπουργείο 
Υποδομών και Μεταφορών». 

10. Του π.δ. 125/2016 (ΦΕΚ 210 Α75-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών.». 

11 .Της με αρ. πρ. ΔΝΣγ/οικ.70990/Φ2.2.1 /19-11-2015 
απόφασης Υπουργού Υ.ΜΕ.ΔΙ. «Μεταβίβαση αρμοδιο¬ 
τήτων Προϊσταμένης Αρχής στις συμβάσεις δημοσίων 
έργων αρμοδιότητας της Γενικής Γραμματείας Υποδομών 
του Υπουργείου Υποδομών, Μεταφορών και Δικτύων» 
(ΦΕΚ 2578/Β/30-11 -2015). 

12. Της με αρ. πρωτ οικ/509/11/3-1-2017 απόφαση 
(ΦΕΚ 61 Β719-1-2017) «Αναδιοργάνωση της Γενικής 
Διεύθυνσης Οικονομικών Υπηρεσιών του Υπουργείου 
Υποδομών και Μεταφορών, σύμφωνα με τις διατάξεις 
του άρθρου 58 του ν. 4438/2016 (Α' 220). 

13. Της ΣΑΕ 571 στην οποία περιλαμβάνεται το ενά- 
ριθμο έργο 2014ΣΕ57100004. 

Και επειδή: 

1. Σύμφωνα με την παρ. 2 του άρθρου 180 του ν. 4412/ 
2016, «Με απόφαση του Υπουργού Υποδομών, Μετα¬ 
φορών και Δικτύων, που δημοσιεύεται στην Εφημερίδα 
της Κυβερνήσεως, μπορεί να ανατίθεται η διαδικασία 
σύναψης έργου σε οποιαδήποτε οργανωτική μονάδα, 
Διεύθυνση ή Ειδική Υπηρεσία Δημοσίων Έργων (Ε.Υ.Δ.Ε.) 
της Γενικής Γραμματείας Υποδομών, του Υπουργείου 
Υποδομών, Μεταφορών και Δικτύων». 

2. Στο π.δ. 109/2014 (ΦΕΚ 176Α ) περί «Οργανισμού 
του Υπουργείου Υποδομών, Μεταφορών και Δικτύων», 
δεν καθορίζονται τα αποφαινόμενα όργανα στις συμβά¬ 
σεις έργων, μελετών και παροχής υπηρεσιών αρμοδιό¬ 
τητας της Ε.Υ.Δ.Ε / Κ.Σ.Σ.Υ. 

3. Σύμφωνα με το άρθρο 55 του π.δ. 109/2014, παρ. 3, 
στις αρμοδιότητες της Ε.Υ.Δ.Ε / Κ.Σ.Σ.Υ περιλαμβάνεται η 
κατασκευή και συντήρηση του Ελληνικού Διευρωπαϊκού 
Οδικού Δικτύου. 

4. Σύμφωνα με την παρ. 2 του άρθρου 70 του 
π.δ. 109/2014 «Κάθε αμφισβήτηση που τυχόν προκύψει 


κατά την μεταφορά των αρμοδιοτήτων από τις παλαιές 
στις νέες οργανικές μονάδες που συστήνονται με το πα¬ 
ρόν, όπως και κάθε θέμα σχετικό με τις ανειλημμένες υπο¬ 
χρεώσεις των Γενικών Γραμματειών, επιλύεται με απόφαση 
του Υπουργού Υποδομών, Μεταφορών και Δικτύων». 

5. Με τα με αρ. πρωτ. ΚΕΣΠ/Π&ΒΕ/Δ/Φ24/6738/ 
6-7-2016 και ΚΕΣΠ/Π&ΒΕ/Δ/Φ24/οικ.9289/23-9-2016 έγ¬ 
γραφα η ΕΥΔΕ/ΚΕΣΠ/Π&ΒΕ, διαβίβασε στην ΕΥΔΕ/ ΚΣΣΥ 
το μητρώο και τα σχέδια «όπως κατασκευάστηκε» των 
τοπικών έργων: 

ί. Α.Κ. ΣΟΛΟΜΟΥ - ΔΙΟΔΙΑ ΣΠΑΘΟΒΟΥΝΙΟΥ (Χ.0. 
4+000- Χ.Θ. 15+000) (Γ.Ε.4Υ) 
μ.ΔΙΟΔΙΑΣΠΑΘΟΒΟΥΝΙΟΥ-ΑΓ. ΒΑΣΙΛΕΙΟΣ (Χ.Θ. 15+000- 
Χ.Θ.19+000) (Γ.Ε.5Υ) 

ϋί. Α.Κ. ΣΤΕΡΝΑΣ- ΣΗΡΑΓΓΑ ΑΡΤΕΜΗΣΙΟΥ (Χ.Θ. 40+000- 
Χ.Θ. 53+500) (Γ.Ε. 9Υ) 

ίν. ΣΗΡΑΓΓΑ ΑΡΤΕΜΙΣΙΟΥ - ΔΙΟΔΙΑ ΝΕΣΤΑΝΗΣ (Χ.Θ. 
56+000- Χ.Θ. 63+000) (Γ.Ε. 12Υ) 
ν. ΔΙΟΔΙΑ ΝΕΣΤΑΝΗΣ - Α.Κ. ΝΕΣΤΑΝΗΣ (Χ.Θ. 63+000 - 
Χ.Θ. 65+000) (Γ.Ε. 13Υ) 

νί. Α.Κ. ΝΕΣΤΑΝΗΣ- Α.Κ. ΒΟΡΕΙΑΣ ΕΙΣΟΔΟΥΤΡΙΠΟΛΗΣ 
(Χ.Θ. 65+000- Χ.Θ. 75+040) (Γ.Ε. 14Υ) 
νϋ. ΝΟΤΙΑ ΕΙΣΟΔΟΣ ΤΡΙΠΟΛΗΣ - ΕΞΟΔΟΣ ΣΗΡΑΓΓΑΣ 
ΚΑΛΟΓΕΡΙΚΟΥ(Χ.Θ. 7+631 -Χ.Θ. 11 +448) (Γ.Ε. 17Ν) 
νίϋ. ΕΞΟΔΟΣ ΣΗΡΑΓΓΑΣ ΚΑΛΟΓΕΡΙΚΟΥ - ΑΘΗΝΑΙΟ 
(Χ.Θ. 11 +448,82- Χ.Θ. 21 +356,80) (Γ.Ε. 18Ν) 
ίχ. ΗΜΙΚΟΜΒΟΣ ΜΕΓΑΛΟΠΟΛΗΣ (Γ.Ε. 22Ν-24Ν) 
χ. ΛΕΥΚΤΡΟ - Α.Κ. ΠΑΡΑΔΕΙΣΙΑ (Χ.Θ. 0+692- Χ.Θ. 7+018) 
(Γ.Ε. 24Ν-25Ν) 

6. Σύμφωνα με την με αρ. πρωτ. ΚΕΣΠ/Π&ΒΕ/Δ/Φ1.1/ 
οικ. 1608/16-2-2016 απόφαση του Υπουργού ΥΜΕΔΙ 
εγκρίθηκε το Πρωτόκολλο Οριστικής Παραλαβής των 
υπ' αριθμ. ί, ϋ, ίν και ν παραπάνω Τοπικών Έργων. 

7. Σύμφωνα με το υπ' αριθμ. ΚΕΣΠ/Π&ΒΕ/Δ/Φ24/6738/ 
6-7-2016 έγγραφο της ΕΥΔΕ/ΚΕΣΠ/Π&ΒΕ η Οριστική 
Παραλαβή των υπ’ αριθμ. ίίί, νί, νϋ, νίϋ, ίχ και χ Τοπικών 
Έργων έχει συντελεσθεί αυτοδίκαια, όπως ορίζεται στο 
άρθρο 28.4.3 της Σύμβασης Παραχώρησης. 

8. Σύμφωνα με την παρ. 3.1.122 το ν. 3559/2007 Κύρω¬ 
ση Σύμβασης Παραχώρησηςτου Έργου της Μελέτης, Κα¬ 
τασκευής, Χρηματοδότησης, Λειτουργίας, Συντήρησης 
και Εκμετάλλευσης του Αυτοκινητοδρόμου «Κόρινθος 
-Τρίπολη - Καλαμάτα και ΚλάδοςΛεύκτρο - Σπάρτη» και 
άλλες διατάξεις «"Τοπικά Έργα" ή "ΤΕ" είναι τμήματα ή 
στοιχεία του έργου.,.που μελετώνται, χρηματοδοτούνται 
και κατασκευάζονται από τον Παραχωρησιούχο αλλά 
δεν παραχωρούνται σε αυτόν προς λειτουργία και εκ¬ 
μετάλλευση», αποφασίζουμε: 

Ορίζουμε την Ειδική Υπηρεσία Δημοσίων Έργων Κα¬ 
τασκευής και Συντήρησης Συγκοινωνιακών Υποδομών 
(Ε.Υ.Δ.Ε. / Κ.Σ.Σ.Υ), της Γενικής Γραμματείας Υποδομών 
του Υπουργείου Υποδομών και Μεταφορών ως Ανα- 
θέτουσα Αρχή για την προετοιμασία, την σύνταξη των 
Τευχών Δημοπράτησης και την διενέργεια της δημοπρά- 
τησηςτου έργου: 

«Συντήρηση- Βελτίωση των παράπλευρων τοπικών 
οδών Περιφέρειας Πελοποννήσου: 

ί. Α.Κ. ΣΟΛΟΜΟΥ - ΔΙΟΔΙΑ ΣΠΑΘΟΒΟΥΝΙΟΥ (Χ.Θ. 
4+000- Χ.Θ. 15+000) (Γ.Ε.4Υ) 

ϋ.ΔΙΟΔΙΑΣΠΑΘΟΒΟΥΝΙΟΥ-ΑΓ. ΒΑΣΙΛΕΙΟΣ (Χ.Θ.15+000- 
Χ.Θ.19+000) (Γ.Ε. 5Υ) 

ΐϋ. Α.Κ. ΣΤΕΡΝΑΣ- ΣΗΡΑΓΓΑ ΑΡΤΕΜΗΣΙΟΥ (Χ.Θ. 40+000- 
Χ.Θ. 53+500) (Γ.Ε. 9Υ) 

ίν. ΣΗΡΑΓΓΑ ΑΡΤΕΜΙΣΙΟΥ - ΔΙΟΔΙΑ ΝΕΣΤΑΝΗΣ (Χ.Θ. 
56+000- Χ.Θ. 63+000) (Γ.Ε. 12Υ) 
ν. ΔΙΟΔΙΑ ΝΕΣΤΑΝΗΣ - Α.Κ. ΝΕΣΤΑΝΗΣ (Χ.Θ. 63+000 - 
Χ.Θ. 65+000) (Γ.Ε. 13Υ) 

νι. Α.Κ. ΝΕΣΤΑΝΗΣ- Α.Κ. ΒΟΡΕΙΑΣ ΕΙΣΟΔΟΥΤΡΙΠΟΛΗΣ 
(Χ.Θ. 65+000- Χ.Θ. 75+040) (Γ.Ε. 14Υ) 
νϋ. ΝΟΤΙΑ ΕΙΣΟΔΟΣ ΤΡΙΠΟΛΗΣ - ΕΞΟΔΟΣ ΣΗΡΑΓΓΑΣ 
ΚΑΛΟΓΕΡΙΚΟΥ(Χ.Θ. 7+631-Χ.Θ. 11+448) (Γ.Ε. 17Ν) 
νίϋ. ΕΞΟΔΟΣ ΣΗΡΑΓΓΑΣ ΚΑΛΟΓΕΡΙΚΟΥ - ΑΘΗΝΑΙΟ 
(Χ.Θ. 11 +448,82- Χ.Θ. 21+356,80) (Γ.Ε. 18Ν) 
ιχ. ΗΜΙΚΟΜΒΟΣ ΜΕΓΑΛΟΠΟΛΗΣ (Γ.Ε. 22Ν-24Ν) 
χ. ΛΕΥΚΤΡΟ - Α.Κ. ΠΑΡΑΔΕΙΣΙΑ (Χ.Θ. 0+692- Χ.Θ. 7+018) 
(Γ.Ε. 24Ν-25Ν) 

2. Ορίζουμε ως Προϊσταμένη Αρχή τοΤμήμα Εττοτττεί- 
ας Κατασκευών της Ε.Υ.Δ.Ε / Κ.Σ.Σ.Υ για την υλοποίηση 
του έργου. 


3. Ορίζουμε ως Δ/νουσα Υπηρεσία για το έργο τοΤμήμα 
Κατασκευής Έργων (Τ.Κ.Ε) Αθήνας της Ε.Υ.Δ.Ε. / Κ.Σ.Σ.Υ.. 

4. Εξουσιοδοτούμε τον Προϊστάμενο της Ειδικής Υπη¬ 
ρεσίας Δημοσίων Έργων Κατασκευής και Συντήρησης 
Συγκοινωνιακών Υποδομών (Ε.Υ.Δ.Ε. / Κ.Σ.Σ.Υ) για την 
έγκριση των Τευχών Δημοπράτησης του ανωτέρω έρ¬ 
γου, για τη δημοσίευση της Διακήρυξης, για τη διεξα¬ 
γωγή του διαγωνισμού και τις τυχόν επαναλήψεις του, 
και την υπογραφή της σύμβασης. 

5. Τη σύνταξη Πρωτοκόλλου Παράδοσης Παραλαβής 
των ως άνω Τοπικών Έργων από την Ε.Υ.Δ.Ε./Κ.Ε.Σ.Π./ 
Π.&Β.Ε. στην Ε.Υ.Δ.Ε / Κ.Σ.Σ.Υ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























